b'\n_START_ARTICLE_\nPhone Box Vandals\n_START_PARAGRAPH_\nPhone Box Vandals je bila celjska alter rock skupina v osemdesetih.\n_START_SECTION_\nBiografija\n_START_PARAGRAPH_\nPHONE BOX VANDALS so za\xc4\x8deli z delovanjem poleti 1987. Jedro skupine je pri\xc5\xa1lo iz razpadlih Juhuhu Stric Vinko in njegovi. Po par za\xc4\x8detnih lokalnih nastopih skupino zapusti prvotni bobnar Sergej Steblovnik, jeseni istega leta se ustalijo v zasedbi:_NEWLINE_Vojko Hlupi\xc4\x8d - Floyd: bas, spremljevalni vokal Mitja Ko\xc5\xa1tomaj - Mi\xc4\x8do: kitara, spremljevalni vokal_NEWLINE_Matja\xc5\xbe Mlakar - \xc5\xbda\xc5\xbei: vokal_NEWLINE_Iztok Mravlje - Itz: bas, spremljevalni vokal_NEWLINE_Peter Schmidt: tolkala, spremljevalni vokal_NEWLINE_Bojan Stopar - Krasniqui: bobni_NEWLINE_P.B.V. iz lokalnega upa kar hitro prerastejo v eno najzanimivej\xc5\xa1ih novih alternativnih skupin v takratni Jugoslaviji, sploh po nastopih na presti\xc5\xbenih festivalih YURM \'89 in Novi Rock \'89. Poleg \xc5\xa1tevilnih nastopov v Sloveniji in na Hrva\xc5\xa1kem nastopajo tudi v Avstriji in Italiji._NEWLINE_Prve studijske posnetke \xc5\xa1tirih pesmi posnamejo v studiu \xc4\x8cin\xc4\x8d. Ti posnetki so se zna\xc5\xa1li na ve\xc4\x8d kompilacijah: kaseti zagreb\xc5\xa1ke neodvisne zalo\xc5\xbebe Beyoop in LP kompilaciji "The return of Yugoslavia" prav tako zagreb\xc5\xa1ke zalo\xc5\xbebe Street Tuff Records._NEWLINE_Snemanje samostojnega LP-ja ni potekalo brez zapletov, zato se P.B.V. namesto na\xc4\x8drtovanih 12 pesmi odlo\xc4\x8dijo objaviti samo 7 pesmi na mini-albumu "Damned Die Hard", ki izide Aprila 1990 pri zagreb\xc5\xa1ki zalo\xc5\xbebi Blind Dog Records._NEWLINE_Po snemanju plo\xc5\xa1\xc4\x8de Peter zapusti oder in dela naprej kot tonski tehnik in mened\xc5\xbeer skupine._NEWLINE_Zaradi nezadovoljstva s produkcijo plo\xc5\xa1\xc4\x8de se P.B.V. odlo\xc4\x8dijo popraviti vtis in izdati singl (prav tako pri Blind Dog Records) s posnetkoma iz festivala Pre-Stab v Eindhovnu novembra 1990. \xc5\xbdal pa singl zaradi za\xc4\x8detka vojne 1991 nikoli ne izide, posnetki sicer odli\xc4\x8dnega koncerta pa (za precej \xc4\x8dasa) izginejo._NEWLINE_Konec leta 1991 Bojan in Peter zapustita skupino, na bobnarski stol sede Feim Jahiri. Skupina odigra \xc5\xa1e nekaj koncertov, potem pa se zaradi spremembe glasbene usmeritve preimenuje v Reb.Rep._NEWLINE_Tri pesmi s snemanja v studiu \xc4\x8cin\xc4\x8d se znajdejo na kompilacijskem CD-ju "Pebi ne strelat - Celjska scena 1980-2000", ki ga leta 2010 izda zalo\xc5\xbeba Filter iz Celja._NEWLINE_Po spletu okoli\xc5\xa1\xc4\x8din se najde kaseta s posnetki iz Eindhovna in P.B.V. tako, 25 let po koncertu, pridejo do svojega prvega CD-ja, ki je iz\xc5\xa1el pri zagreb\xc5\xa1ki zalo\xc5\xbebi Slu\xc5\xa1aj Najglasnije legendarnega Zdenka Franji\xc4\x87a. Posnetke je zmiksal in masteriziral producent Grega Peer.'